stanford-oval/wikipedia huggingface dataset:
แชลวีดันซุ?

| แชลวีดันซุ? |
| --- | --- |
กำกับ: มาซายูกิ ซูโอะ
เขียนบท: มาซายูกิ ซูโอะ
นักแสดงนำ: โคจิ ยากูโช ทามิโยะ คูซาการิ ฮิเดโกะ ฮาระ นาโอโตะ ทาเกนากะ
กำกับภาพ: นาโอกิ คายาโนะ
ตัดต่อ: จุนอิจิ คิกูจิ
ดนตรีประกอบ: โยชิกาซุ ซูโอะ
ผู้จัดจำหน่าย: Toho Company (ญี่ปุ่น) Miramax (สหรัฐ)
วันฉาย:   27 มกราคม ค.ศ. 1996 (1996-01-27) 
ความยาว: 136 นาที
ประเทศ:  ญี่ปุ่น
ภาษา: ภาษาญี่ปุ่น
ทำเงิน: $42,976,677
แชลวีดันซุ? (อังกฤษ: Shall We Dansu?; ญี่ปุ่น: Shall We ダンス?) เป็นภาพยนตร์ญี่ปุ่นที่ออกฉายในปี พ.ศ. 2539 นำแสดงโดยโคจิ ยากูโช และทามิโยะ คูซาการิ กำกับโดยมาซายูกิ ซูโอะ ภาพยนตร์ประสบความสำเร็จในประเทศญี่ปุ่น และเมื่อนำไปฉายในสหรัฐอเมริกาก็ได้รับความชื่นชม มียอดฉายในสหรัฐถึง 9.7 ล้านเหรียญ  และถูกซื้อลิขสิทธิ์นำมาสร้างเป็นภาพยนตร์ฮอลลีวูด Shall We Dance? ในปี พ.ศ. 2547 นำแสดงโดยริชาร์ด เกียร์ เจนนิเฟอร์ โลเปซ ซูซาน ซาแรนดอน สแตนลีย์ ทุชชี จา รูล นิก แคนนอน และมียา
ชื่อภาพยนตร์ มาจากชื่อเพลง "Shall We Dance" ที่ใช้เป็นเพลงเต้นรำในเรื่อง เป็นเพลงที่แต่งโดยริชาร์ด ร็อดเจอร์สและออสการ์ แฮมเมอร์สไตน์ที่ 2 เพื่อประกอบละครบรอดเวย์ เดอะคิงแอนด์ไอ (1951) และยังอ้างอิงถึงภาพยนตร์เพลง Shall We Dance (1937) ที่มีชื่อเสียงของเฟรด แอสแตร์กับจิงเจอร์ โรเจอร์ส โดยจอร์จและไอรา เกิร์ชวิน
เรื่องย่อ

แชลวีดันซุ? เป็นเรื่องราวเกี่ยวกับ โชเฮอิ ซูกิยามะ (โคจิ ยะคุโช) พนักงานบริษัทคนหนึ่งในโตเกียว ระหว่างนั่งรถไฟใต้ดินเดินทางกลับบ้านทุกวัน เขาจะผ่านโรงเรียนสอนเต้นรำ และสะดุดตากับหญิงสาวสวย มาอิ คิชิกาวะ (ทามิโยะ คูซาการิ)  ครูสอนเต้นบอลรูมแดนซ์ วันหนึ่งเขาจึงตัดสินใจเดินเข้าไปสมัครเรียนเต้นรำที่นั่น เพื่อจะได้มีโอกาสทำความรู้จักกับครูสาวสวย โชเฮอิมีความหลงใหลในการเต้นบอลรูม และมีพฤติกรรมแปลกไป จนมาซาโกะ (ฮิเดโกะ ฮาระ) ภรรยาที่เป็นแม่บ้านอยู่กับบ้าน เกิดสงสัยว่าโชเฮอิจะแอบไปมีความสัมพันธ์กับหญิงอื่นนอกบ้าน จึงจ้างนักสืบเอกชนให้ติดตามพฤติกรรมของสามี
โชเฮอิพบว่า ทุกคนที่ได้เต้นบอลรูมแดนซ์ ต่างพากันหลงใหลในกิจกรรมเต้นรำนี้ แม้แต่บรรดาเพื่อนร่วมชั้น ที่สมัครเรียนเพื่อที่จะได้มีโอกาสอยู่ใกล้ชิดกับมาอิ รวมทั้ง โทโมอิ อาโอกิ (นาโอโตะ ทาเกนากะ) เจ้านายที่แอบปลอมตัวมาเรียน หรือแม้แต่นักสืบเอกชนที่ภรรยาเขาจ้างมา
เมื่อมาซาโกะรู้ความจริงเข้าก็ได้พยายามทำความเข้าใจ และขอร้องให้โชเฮอิสอนเธอเต้นรำ เพื่อให้เธอได้มีส่วนร่วมกับกิจกรรมที่เขาหลงใหล
แหล่งข้อมูลอื่น

Shall We Dansu? ที่อินเทอร์เน็ตมูวีเดตาเบส
เฮฟวี่ ดี!

| เฮฟวี่ ดี!  (Heavy D!) |
| --- | --- |
ตัวละครใน เดอะคิงออฟไฟท์เตอร์ส
เฮฟวี่ ดี! จาก เดอะคิงออฟไฟท์เตอร์ส
ปรากฏครั้งแรก: เดอะคิงออฟไฟท์เตอร์ส '94
เฮฟวี่ ดี! (ญี่ปุ่น: ヘビィ・D!; อังกฤษ: Heavy D!) เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '94 (ภาคแรก) โดยเป็นหัวหน้าในสังกัดอเมริกันสปอร์ททีม และใช้ทักษะมวยสากลในการแข่งขัน ซึ่งสมาชิกในทีมของเฮฟวี่ ดี! ได้แก่ ลัคกี้ กลาวเบอร์ และ ไบรอัน แบทเลอร์ ชื่อของเฮฟวี่ ดี! มาจากกลุ่มศิลปินฮิปฮอป เฮฟวี่ ดี แอนด์ เดอะบอยส์ ผู้ให้เสียงพากย์เฮฟวี่ ดี! คือโทชิคารุ นิชิมูระ
ประวัติตามท้องเรื่อง

เฮฟวี่ ดี! เคยเป็นนักมวยที่มีชื่อเสียง แต่ถูกให้ออกจากการแข่งขันทั่วไปเนื่องด้วยได้รับบาดเจ็บสาหัสในการต่อสู้ ต่อมาเฮฟวี่ ดี!,  ลัคกี้ กลาวเบอร์ และไบรอัน แบทเลอร์ ได้รับเชิญร่วมแข่งขันในรายการ KOF '94 โดยได้รวมตัวกันในชื่อของอเมริกันสปอร์ททีม (ชื่อเดิมในเดอะคิงออฟไฟท์เตอร์ส '94 คือทีม U.S.A.) เช่นเดียวกับเพื่อนร่วมทีมของเขา เฮฟวี่ ดี! มักโชคไม่ดีที่ถูกฉกชิงคำเชิญการแข่งขันโดยทีมอื่นแทนในซีรีส์นี้ รวมทั้งเป็นเรื่องขบขันที่ปรากฏเหตุการณ์ดังกล่าวอยู่ในเกมชุดอื่น
ข้อมูลจำเพาะ

ชื่อ : เฮฟวี่ ดี! (Heavy D!)
สัญชาติ :  สหรัฐ
เกิดวันที่ : 25 มีนาคม
ส่วนสูง : 208 ซม.
น้ำหนัก : 113 กก.
กรุ๊ปเลือด : A
งานอดิเรก : ฟังเพลง 'NEW JACK SWING'
สิ่งที่ชอบ : แมวที่เขาเลี้ยง (มีชื่อว่า พูห์)
สิ่งที่เกลียด : การดีแต่พูด
ท่าไม้ตาย : ไฮ-สปีด พั้นช์, ทอร์นาโด พั้นช์, เอเนอร์จี้ สปาร์ค, เอเนอร์จี้ ไกเซอร์ และ แคนน่อน พั้นช์
แหล่งข้อมูลอื่น

ข้อมูลที่เกี่ยวข้องกับ "เฮฟวี่ ดี!" (อังกฤษ)
The King of Fighters 10th Anniversary Official Website
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
โคกีว

โคกีว (ญี่ปุ่น: 後宮 kōkyū) เป็นส่วนหนึ่งของ "ไดริ" (内裏; ที่ประทับ) ในพระราชวังหลวงญี่ปุ่น สำหรับราชนารีและนางกำนัลอาศัย
แมงกะพรุนโนะมุระ

| แมงกะพรุนโนะมุระ |
| --- | --- |

แมงกะพรุนโนะมุระ

ขนาดเมื่อเทียบกับมนุษย์
สถานะการอนุรักษ์
Not evaluated (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ชั้น:: Scyphozoa
อันดับ:: Rhizostomae
วงศ์:: Rhizostomatidae
สกุล:: Nemopilema
สปีชีส์:: N.  nomurai
ชื่อทวินาม
Nemopilema nomurai (Kishinouye, 1922)

แมงกะพรุนโนะมุระ (ญี่ปุ่น: エチゼンクラゲ; โรมะจิ: echizen kurage; อังกฤษ: Nomura's jellyfish; ชื่อวิทยาศาสตร์: Nemopilema nomurai) สัตว์ไม่มีกระดูกสันหลังจำพวกแมงกะพรุนชนิดหนึ่ง จัดเป็นแมงกะพรุนชนิดหนึ่งที่มีขนาดใหญ่ที่สุดในโลก โดยเป็นสัตว์ในไฟลัมไนดาเรียที่ใหญ่ที่สุดในโลก เป็นแมงกะพรุนชนิดที่รับประทานได้แต่ไม่เป็นที่นิยมนัก
แมงกะพรุนโนะมุระ แพร่กระจายพันธุ์อย่างรวดเร็วในน่านน่้ำญี่ปุ่น โดยอุตสาหกรรมประมงที่เคยจับปลาได้คราวละหลายล้านตัน ต้องตกตะลึงเมื่ออวนลากพบแต่แมงกะพรุนชนิดนี้เต็มไปหมด นับตั้งแต่ปี ค.ศ. 2002 จำนวนประชากรในญี่ปุ่นก็เพิ่มขึ้นหลายพันล้านตัว จากเดิมที่เคยแพร่ขยายพันธุ์ครั้งใหญ่คราวละ 40 ปี ปัจจุบันคาดการณ์ว่ามีประมาณ 2 หมื่นล้านตัว มากกว่าประชากรมนุษย์บนโลกถึง 3 เท่า
แมงกะพรุนโนะมุระขนาดใหญ่สุดมีน้ำหนักได้มากถึง 450 ปอนด์ และมีเส้นรอบวงประมาณ 12 ฟุต การแพร่ขยายพันธุ์อย่างรวดเร็วของแมงกะพรุนโมมูระทำให้รัฐบาลญี่ปุ่นต้องเร่งทำการศึกษาและหยุดยั้งการแพร่ขยายพันธุ์ จากการศึกษาวิจัยโดยเครื่องส่งสัญญาณดาวเทียม พบว่าแมงกะพรุนโนะมุระมีพฤติกรรมที่ตะกละตะกลามมาก โดยหนึ่งตัวจะกินแพลงก์ตอนสัตว์คราวละมาก ๆ เทียบเท่ากับจำนวนเต็มทั้งสระว่ายน้ำโอลิมปิกได้ทั้งสระภายในหนึ่งวัน
ในเวลากลางวัน แพลงก์ตอนสัตว์จะลอยตัวขึ้นเหนือน้ำ แมงกะพรุนโนะมุระจะลอยตามตัว เมื่อตกกลางคืนแพลงก์ตอนสัตว์ก็จะดำดิ่งลงไป แมงกะพรุนโนะมุระก็จะลอยตัวลงต่ำตามไปด้วย และจากการศึกษาพบว่า เมื่อผ่าตัวหรือจับขึ้นมาแล้ว แมงกะพรุนโนะมุระตัวเมียจะปล่อยไข่หลายล้านฟอง และตัวผู้ก็มีสเปิร์มหลายล้านตัว เมื่อถูกจู่โจมไข่และสเปิร์มจะถูกปฏิสนธิทันที ไข่ที่สุกแล้วจะจมลงไปสู่พื้นทะเลเพื่อรอการเจริญเติบโตไป โดยสามารถอยู่รอดได้หลายปีหรือแม้กระทั้งหลายสิบปี จนกระทั่งถูกภาวะบางประการกระตุ้น แมงกะพรุนตัวอ่อนจะลอยตัวขึ้นมาสู่ท้องทะเลทันที โดยภาวะที่ไปกระตุ้นให้แมงกะพรุนเพิ่มปริมาณมากขึ้นอย่างน่าตกตะลึงนั้น เชื่อว่าเป็นผลมาจากสภาวะแวดล้อมที่เปลี่ยนแปลงไป เช่น น้ำที่มีมลพิษ ที่ส่งผลให้แพลงก์ตอนต่าง ๆ มีธาตุอาหารมากขึ้น ซึ่งก็เป็นอาหารของแมงกะพรุนด้วย ตลอดจนสภาพอากาศที่เปลี่ยนไป ในกรณีของแมงกะพรุนโนะมุระนั้นเชื่อว่าเป็นผลมาจากโรงงานอุตสาหกรรมที่ตั้งเรียงรายบริเวณปากแม่น้ำแยงซีในประเทศจีน ซึ่งเป็นแหล่งอุตสาหกรรมใหญ่และเป็นที่ตั้งของท่าเรือที่มีขนาดใหญ่ที่สุดแห่งหนึ่งของโลกด้วย
แหล่งข้อมูลอื่น

ข้อมูลที่เกี่ยวข้องกับ Nemopilema nomurai ที่วิกิสปีชีส์
เอฟซี โตเกียว (วอลเลย์บอล)

สโมสรวอลเลย์บอลเอฟซีโตเกียว (ญี่ปุ่น: FC東京バレーボールチーム) เป็นสโมสรวอลเลย์บอลชายตั้งอยู่ในเมืองโคโต, โตเกียว ทีมนี้เข้าแข่งขันในวี.ลีก ดิวิชัน 1 ซึ่งมีเจ้าของคือโตเกียวแก๊ส
ประวัติ

สโมสรได้รับก่อตั้งขึ้นในปี ค.ศ. 1948 ในฐานะวอลเลย์บอลชาย 9 คนของบริษัทโตเกียวแก๊ส
สโมสรได้รับการเลื่อนชั้นสู่ วี.แชลเลนจ์ลีก ใน ค.ศ. 1998
ในเดือนเมษายน ค.ศ. 2009 สโมสรได้รับชนะเลิศ วี.แชลเลนจ์ลีก ดังนั้นสโมสรจะได้รับการเลื่อนชั้นสู่ วี.พรีเมียร์ลีก ในฤดูกาลต่อไป
ในเดือนธันวาคม ค.ศ. 2021 ได้มีการประกาศว่าสโมสรจะระงับการดำเนินงาน เริ่มตั้งแต่ฤดูกาลหน้า
เดือนพฤษภาคม ค.ศ. 2022 สโมสรได้ประกาศว่าจะดำเนินงานภายใต้บริษัท Nature Lab ต่อไป
เดือนมิถุนายน ค.ศ. 2022 สโมสรเอฟซีโตเกียวได้ก่อตั้งใหม่เป็นสโมสร โตเกียวเกรทแบรส์ (Tokyo Great Bears)
เกียรติประวัติ

ไม่ชนะ
ชนะเลิศ (6 สมัย) : 2002–03, 2003–04, 2004–05, 2006–07, 2007–08, 2008–09
รองชนะเลิศ (1 สมัย) : 2012
รองชนะเลิศ (1 สมัย) : 2011
ชนะเลิศ (1 สมัย) : 2011
รองชนะเลิศ (1 สมัย) : 2015
ผลการแข่งขันลีก

| ลีก | ลีก | อันดับที่ | จำนวนทีม | แมตช์ | ชนะ | แพ้ |
| --- | --- | --- | --- | --- | --- | --- |
| วี1 ลีก | 1 (ฤดูกาล 1998/99) | 6 | 8 | 14 | 6 | 8 |
| วี1 ลีก | 2 (ฤดูกาล 1999/00) | 4 | 8 | 14 | 8 | 6 |
| วี1 ลีก | 3 (ฤดูกาล 2000/01) | 3 | 8 | 14 | 9 | 5 |
| วี1 ลีก | 4 (ฤดูกาล 2001/02) | 3 | 8 | 14 | 9 | 5 |
| วี1 ลีก | 5 (ฤดูกาล 2002/03) | ชนะเลิศ | 8 | 14 | 13 | 1 |
| วี1 ลีก | 6 (ฤดูกาล 2003/04) | ชนะเลิศ | 7 | 12 | 12 | 0 |
| วี1 ลีก | 7 (ฤดูกาล 2004/05) | ชนะเลิศ | 8 | 14 | 11 | 3 |
| วี1 ลีก | 8 (ฤดูกาล 2005/06) | 3 | 8 | 14 | 10 | 4 |
| วี.แชลเลนจ์ลีก | ฤดูกาล 2006/07 | ชนะเลิศ | 9 | 16 | 15 | 1 |
| วี.แชลเลนจ์ลีก | ฤดูกาล 2007/08 | ชนะเลิศ | 10 | 18 | 18 | 0 |
| วี.แชลเลนจ์ลีก | ฤดูกาล 2008/09 | ชนะเลิศ | 12 | 18 | 16 | 2 |
| วี.พรีเมียร์ลีก | ฤดูกาล 2009/10 | 8 | 8 | 28 | 4 | 24 |
| วี.พรีเมียร์ลีก | ฤดูกาล 2010/11 | 7 | 8 | 24 | 6 | 18 |
| วี.พรีเมียร์ลีก | ฤดูกาล 2011/12 | 5 | 8 | 21 | 8 | 13 |
| วี.พรีเมียร์ลีก | ฤดูกาล 2012/13 | 7 | 8 | 28 | 8 | 20 |
| วี.พรีเมียร์ลีก | ฤดูกาล 2013/14 | 7 | 8 | 28 | 7 | 21 |
| วี.พรีเมียร์ลีก | ฤดูกาล 2014/15 | 8 | 8 | 21 | 2 | 19 |
| วี.พรีเมียร์ลีก | ฤดูกาล 2015/16 | 8 | 8 | 21 | 4 | 17 |
| วี.พรีเมียร์ลีก | ฤดูกาล 2016/17 | 8 | 8 | 21 | 3 | 18 |
| วี.พรีเมียร์ลีก | ฤดูกาล 2017/18 | 8 | 8 | 21 | 2 | 19 |
| วี・ลีก ดิวิชัน 1 | ฤดูกาล 2018–19 | 8 | 10 | 27 | 8 | 19 |
| วี・ลีก ดิวิชัน 1 | ฤดูกาล 2019–20 | 8 | 10 | 27 | 6 | 21 |
| วี・ลีก ดิวิชัน 1 | ฤดูกาล 2020–21 | 8 | 10 | 35 | 8 | 27 |
| วี・ลีก ดิวิชัน 1 | ฤดูกาล 2021–22 | 8 | 10 | 34 | 9 | 25 |
แหล่งข้อมูลอื่น

เว็บไซต์ทางการ [ลิงก์เสีย]
| ด ค กวี> ลีก ฤดูกาล 2022–2023 |
| --- | --- |
ดิวิชัน 1:  เจที ธันเดอส์  ซันโทรี่ซันเบิดส์  โวล์ฟด็อกส์ นาโงยะ  โอซากะเบลเซอส์ซาไก  เจเท็กโตะ สติงส์  พานาโซนิคแพนเทอส์  โทเรย์แอร์โรส์  โตเกียวเกรทแบรส์  โออิตะมิโยชิไวส์เซออัดเลอร์  วีซีนางาโนะไทรเดนส์ 
ดิวิชัน 2:  กินเด็งทรินิตีบลิตซ์  คูโบต้าสเปียส์  เคชิโชฟอร์ตไฟเตอส์  ชิบะเซลวา  ซาฟิลวาฮอกไกโด  ไซตามะอาซาเลีย  ไดโดสตีลเรดสตาร์  โตเกียวเวอร์ดี  โตโยต้า มอเตอร์ ซันฮอกส์  นาระเอ็นบีเคดรีมเมอส์  ฟูจิตสึคาวาซากิเรดสปิริตส์  เวียร์ตินมิเอะ  โวเรียส์ฮอกไกโด  สึกูบะยูไนเต็ดซันไกอา  เฮียวโงะเดลฟิโน 
ดิวิชัน 3:  กินกิคลับสฟีดา  โตโยต้าโมบิลิตีโตเกียวสปาร์เคิล  นางาโนะการอนส์  ไอชินทีลแมร์ 
↑  Li, Matthew (8 December 2021). "Espejo's team FC Tokyo to suspend V.League ops after season". Tiebreaker Times. สืบค้นเมื่อ 8 December 2021.
↑  "FC東京バレーボールチーム活動休止のお知らせ ｜ニュース｜バレーボール｜FC東京オフィシャルホームページ". FC Tokyo (ภาษาญี่ปุ่น). 8 December 2021. คลังข้อมูลเก่าเก็บจากแหล่งเดิมเมื่อ 2021-12-08. สืบค้นเมื่อ 8 December 2021.
↑  "応援ありがとうございました。" (ภาษาญี่ปุ่น). fctokyo.co.jp. 31 May 2022. คลังข้อมูลเก่าเก็บจากแหล่งเดิมเมื่อ 2022-05-31. สืบค้นเมื่อ 16 June 2022.
↑  "バレーV１新チーム『東京グレートベアーズ』小池百合子東京都知事を表敬訪問" (ภาษาญี่ปุ่น). prtimes.jp. 14 June 2022. สืบค้นเมื่อ 16 June 2022.
เอิร์ธเควก (ซามูไรสปีริท)

| เอิร์ธเควก  (Earthquake) |
| --- | --- |
ตัวละครใน ซามูไร สปีริท
ภาพ เอิร์ธเควก จาก ซามูไร สปีริท
ปรากฏครั้งแรก: ซามูไรสปีริท (ภาคแรก)
ข้อมูลตัวละครในเกม
สัญชาติ:  สหรัฐ
เอิร์ธเควก (ญี่ปุ่น: アースクェイク; อังกฤษ: Earthquake) เป็นตัวละครจากเกม ซามูไร สปีริท ซึ่งเป็นหัวหน้ากองโจรที่มีร่างกายสูงใหญ่ มีอาวุธนินจาที่เรียกว่า คุซาริกามะ (โซ่มีเคียวตรงปลาย)ขนาดใหญ่เป็นอาวุธ โดยเอิร์ธเควกเป็นผู้ใช้วิชา นินจึตสึที่คิดค้นขึ้นมาเองเพื่อใช้ในการต่อสู้
ประวัติตามท้องเรื่อง

เอิร์ธเควก เป็นชาวเท็กซัสผู้ได้รับการฝึกฝนจากอาจารย์คนเดียวกันกับที่ฝึกวิชาให้กับกัลฟอร์ดและอายาเมะ แต่เขาก็เลิกฝึกวิชาเสียก่อนเนื่องจากมีความสัมพันธ์ที่ไม่สู้ดีนักต่อกัลฟอร์ด อย่างไรก็ตาม แม้ว่าเขาจะมีร่างกายที่ใหญ่โต แต่เขาก็มีความว่องไวและเหลี่ยมจัด ทักษะนินจึตสึได้รวมเข้ากับความใหญ่โดของเอิร์ธเควกทำให้เขาเป็นนักสู้ที่มีความน่ากลัว เขาใช้ความได้เปรียบเหล่านี้ และมาเป็นหัวหน้าของจอมโจรในภายหลัง เมื่ออามาคุสะ ชิโร่เริ่มสร้างหายนะ เอิร์ธเควกก็ตัดสินใจที่จะออกล่าขุมทรัพย์ที่มีอยู่ทั่วโลก หนึ่งปีต่อมา มิซูกิ ราโชจิน ได้ส่งกระแสจิตมาเพื่อจ้างวานเขา โดยบอกว่าหากเขาได้ฆ่าคนที่เธอบอกไป เธอจะให้สิ่งตอบแทนเป็นทองคำ ภายหลังจากนั้น เอิร์ธเควกกับสมุนได้มุ่งหน้าไปยังมาคาอิ และถูกทำให้ลุ่มหลงโดยสัญญาถึงแหล่งขุมทรัพย์ที่ยิ่งใหญ่ หลังจากที่พวกเขาเข้าไปแล้ว ประตูทางเข้าก็ได้ถูกปิดผนึกลง
ข้อมูลจำเพาะ

ชื่อ : เอิร์ธเควก (Earthquake)
สถานภาพ : หัวหน้ากองโจร
ถิ่นกำเนิด :  สหรัฐ,  เท็กซัส (ซึ่งเป็นอาณานิคมของราชอาณาจักรสเปนในสมัยนั้น)
วันเดือนปีเกิด : 25 กรกฎาคม ค.ศ. 1759
ส่วนสูง : 284.48 เซนติเมตร
น้ำหนัก : 625.95 กิโลกรัม
กรุ๊ปเลือด : A
สิ่งที่ชอบ : คนที่อ้วนกว่า
สิ่งที่เกลียด : คนผอม
ข้อมูลเพิ่มเติม

ชื่อ เอิร์ธเควก มาจากภาษาอังกฤษ Earthquake ที่หมายถึงแผ่นดินไหวนั่นเอง (เวลาที่เอิร์ธเควกเดินมักเกิดแผ่นดินไหว)
แหล่งข้อมูลอื่น

ข้อมูลที่เกี่ยวข้องกับ "เอิร์ธเควก" (อังกฤษ)
| ด ค กตัวละครจากเกม ซามูไร สปีริท |
| --- | --- |
ตัวละคร:  กรรมการ  กัลฟอร์ด  เก็นจูโร่  คุราเซเกโด้  จามู จามู  ทาจิบานะ อุเคียว  ทัมทัม  มินะ มาจิคินะ  นาโกรูรุ  นิโคติน คาเฟอีน  ยางิว จูเบย์  ราเซทสุมารุ  ริมูรูรุ  อามาคุสะ  อิโรฮะ  เอิร์ธเควก  โอจา-มารุ  ฮาโอมารุ  ฮัตโตริ ฮันโซ 
อื่นๆ:  ซามูไรสปิริตส์  VI  เซน  แอนโธโลจี  นีโอจีโอ แบทเทิล โคลีเซียม  แคปคอม vs. เอสเอ็นเค 2
เดอะเลเจนด์ออฟเซลดา: อะลิงก์ทูเดอะแพสต์

เดอะเลเจนด์ออฟเซลดา อะลิงก์ทูเดอะแพสต์ หรือ (อังกฤษ: The Legend of Zelda: A Link to the Past; ญี่ปุ่น: ゼルダの伝説 神々のトライフォース) เป็นเกมแอคชั่นแอดเวนเจอร์ที่พัฒนาและจัดจำหน่ายโดยนินเทนโดสำหรับเครื่องเล่นเกม ซูเปอร์แฟมิคอม เกมนี้เป็นภาคที่สามของซี่รีย์เดอะเลเจนด์ออฟเซลดา ซึ่งจัดจำหน่ายในญี่ปุ่นในปี 1991 อเมริกาเหนือและยุโรปในปี 1992 โดยที่ชิเงะรุ มิยะโมะโตะและทีมงานเป็นผู้รับผิดชอบในการพัฒนาทั้งหมด
เนื้อเรื่องของ อะลิงก์ทูเดอะพาสต์ จะเกี่ยวข้องกับการผจญภัยของลิงก์เพื่อกอบกู้อาณาจักรไฮรูล กำจัดกานอนและช่วยเหลือลูกหลานแห่งนักปราชญ์ทั้งเจ็ด เกมนี้จะใช้มุมมองด้านบนแบบเดียวกับภาคแรก เดอะเลเจนด์ออฟเซลดา โดยเลือกที่จะทิ้งรูปแบบไซด์สครอลลิ่งของ เซลดา II ดิแอดเวนเจอร์ออฟลิงก์ ไป หลายสิ่งหลายอย่างในภาคนี้ได้ถูกนำไปใช้ในภาคต่อๆมา เช่น โลกคู่ขนาน,มาสเตอร์ซอร์ด,อาวุธอื่นๆอีกมากมาย
ตัวเกมนั้นประสบความสำเร็จทั้งในแง่การวิจารณ์และยอดขาย อะลิงก์ทูเดอะพาสต์ ได้กลายเป็นไตเติลหลักของนินเทนโดและถูกกล่าวกันอย่างกว้างขวางให้เป็นหนึ่งในวิดีโอเกมที่ยอดเยี่ยมที่สุดตลอดกาล อะลิงก์ทูเดอะพาสต์ ทำยอดขายไปได้สี่ล้านชุดและได้ถูกพอร์ทลงเกมบอยแอ็ดวานซ์และ Virtual console ของวีและวียู ซึ่งก็ได้รับความนิยมและช่วยผลักดันยอดขายทั้งหมดของเกมนี้ยิ่งขึ้นไปอีก
ต่อมา ภาคต่อของเกมนี้ คือ เดอะเลเจนด์ออฟเซลดา อะลิงก์บีทวีนเวิร์ลส์ ได้วางจำหน่ายสำหรับนินเท็นโด 3ดีเอสในช่วงพฤศจิกายน ปี 2556
ระบบการเล่น

จากเดิมที่ใช้มุมมองไซด์สคลอลิ่งใน เซลดา II ดิแอดเวนเจอร์ออฟลิงก์ อะลิงก์ทูเดอะแพสต์ ได้กลับไปใช้มุมมองด้านบนเหมือนภาคแรกอีกครั้ง โดยนอกจากจะใช้คอนเซ็ปต์เดิมแล้ว ยังมีสิ่งใหม่ๆเพิ่มขึ้นมาอีก เช่น การยิงธนูซึ่งไม่ต้องใช้เงินรูปีเหมือนภาคแรก เป็นต้น นอกจากนี้ ยังมีลักษณะบางอย่างที่หยิบมาจาก ดิแอดเวนเจอร์ออฟลิงก์  อย่างเช่น เกจ์เวทมนตร์สำหรับใช้ไอเทมบางชนิด เช่น โคมไฟ เป็นต้น การควบคุมตัวละครนั้นจะมีความคล่องตัวมากขึ้น โดยที่เราสามารถใช้ไอเท็มเพกาซัส บูทวิ่งพุ่งชนอย่างรวดเร็วได้ นอกจากนั้นยังสามารถใช้ดาบฟันเป็นวงกว้างได้จากที่มีแต่แทงหน้าอย่างเดียว ซึ่งได้ถูกนำไปใช้ในภาคต่อๆไป ถึงยังไงก็ตาม การแทงก็ยังคงมีในเกมเซลด้าภาคที่เป็นสามมิติเช่นเดิม
นอกจากนั้น ยังมีไอเท็มใหม่เพิ่มเข้ามาใน อะลิงก์ทูเดอะแพสต์ เช่น ฮุคชอท มาสเตอร์ซอร์ด  ออคาริน่า และเพกาซัส บู๊ทและท่าสปินแอ็คแท็ค  หัวใจที่เป็นดั่งเลือดของลิงก์ได้ถูกแบ่งออกเป็นสี่ส่วน เรียกว่า ชิ้นส่วนหัวใจ (Pieces of Heart) โดยที่เมื่อเก็บครบสี่ชิ้น จะได้หัวใจเพิ่มอีกหนึ่งช่อง ซึ่งแต่ละชิ้นนั้นจะถูกซ่อนในเกม ทำให้ตัวเกมดูน่าค้นหามากยิ่งขึ้น และดันเจี้ยนในเกมจะมีหลายชั้น ทำให้เกิดเกมเพลย์ขึ้น-ลงระหว่างชั้นหรือเดินตกร่วงจากชั้นได้
อะลิงก์ทูเดอะแพสต์ นั้นได้กลายเป็นเทรดมาร์คสำคัญของซีรีส์เกมเซลด้า โดยเฉพาะเรื่องโลกคู่ขนานทั้งสอง โลกแรก มีชื่อว่า โลกแห่งแสง คือโลกที่ไฮรูลตั้งอยู่โดยที่ลิงก์เติบโตมาพร้อมกับลุง อีกโลกหนึ่งมีชื่อว่า โลกแห่งความมืด ซึ่งครั้งหนึ่งเคยเป็นดินแดนอันศักดิ์สิทธิ์ แต่ได้ถูกกาน่อนยึดครองโดยใช้พลังของไทรฟอร์ซ โลกแห่งความมืดนั้นจะเป็นเสมือนด้านมืดของไฮรูล (สังเกตได้จากน้ำที่ดำทะมึน ,บรรยากาศที่หดหู่ ,หญ้าแห้งตาย ,กระโหลกอยู่ทุกหนแห่ง ,ต้นไม้ที่มีหน้าเหมือนปีศาจ ,ผู้คนที่ต่างกลายเป็นตัวประหลาดที่สะท้อนถึงตัวตนของตนเอง) ซึ่งลิงก์เองก็กลายเป็นกระต่ายชมพูในโลกแห่งความมืด ซึ่งมีแต่ไข่มุกจันทราเท่านั้นที่จะช่วยทำให้กลับร่างเป็นปกติได้ และสถานที่แต่ละแห่งในโลกแห่งแสงยังมีความเกี่ยวข้องกับสถานที่ในโลกแห่งความมืด ซึ่งจะมีลักษณะคล้ายคลึง แต่สภาพแวดล้อมจะตรงกันข้าม (อย่างเช่น ทะเลทราย-บึง หมู่บ้าน-รังโจร เป็นต้น)
ตัวละครเอกของเราสามารถเดินทางจากโลกแห่งความมืดสู่โลกแห่งแสงได้โดยใช้กระจกเวทมนตร์ ณ ที่กลางแจ้งใดๆก็ได้ และสามารถเดินทางกลับโดยใช้ประตูมิติที่อยู่ตำแหน่งเดียวกับตอนที่เดินทางมา หรือใช้ทางลับเดินทางจากโลกแห่งแสงสู่โลกแห่งความมืดก็ได้ โดยที่จะมีปริศนาที่ใช้ความแตกต่างของสถานที่ของทั้งสองโลกให้แก้ระหว่างผจญภัยด้วยด้วย (เช่น การเข้าถึงบริเวณที่ไม่สามารถเข้าไปได้ในโลกหนึ่งโดยวาร์ปมาจากอีกโลกหนึ่งซึ่งบริเวณนี้สามารถเข้าถึงได้ เป็นต้น)
เนื้อเรื่อง > ตัวละคร

-ผู้กล้าลิงก์ เด็กชายผู้อาศัยอยู่กับลุงทางใต้ของอาราจักรไฮรูล ซึ่งผู้เล่นจะได้สวมบทบาทเป็นเขาในการเล่น
-เจ้าหญิงเซลด้า ลูกหลานของเหล่านักปราชญ์ทั้งเจ็ดซึ่งถูกจับไว้ในคุกใต้ปราสาทโดยอกานิม พ่อมดร้ายที่วางแผนจะปลดปล่อย
กานอน
-ซาฮาส์ราห์ลา ลูกหลานของเหล่าผู้ตีดาบในตำนาน มาสเตอร์ซอร์ด และผู้ชี้แนะลิงก์ระหว่างการผจญภัยเพื่อกอบกู้ไฮรูล
-กานอน ตัวร้ายประจำซี่รีย์ ซึ่งคราวนี้เขาได้ถูกผนึกไว้ในโลกแห่งความมืด
เนื้อเรื่อง > เนื้อเรื่อง

อะลิงก์ทูเดอะแพสต์ จะดำเนินเนื้อเรื่องก่อนหน้าสองภาคแรก: เดอะเลเจนด์ออฟเซลดาและเซลดา II ดิแอดเวนเจอร์ออฟลิงก์ โดยเริ่มต้นจาก เด็กชายคนหนึ่งนามว่าลิงก์ได้ถูกปลุกในยามค่ำคืนผ่านโทรจิตจากเจ้าหญิงเซลด้า ซึ่งได้บอกกับเขาว่าเธอถูกขังอยู่ในคุกใต้ปราสาทไฮรูล หลังจากนั้น ลิงก์ก็ได้พบว่าลุงของเขากำลังเตรียมตัวออกไปสู้กับอะไรสักอย่างข้างนอก แต่ลุงเขาก็บอกให้ลิงก์กลับไปนอน แน่นอนว่าเขาไม่ฟังและแอบติดตามไปถึงทางเดินใต้ปราสาทไฮรูล ซึ่งที่นั่นเขาได้พบกับลุงซึ่งได้รับบาดเจ็บสาหัสอย่างมากและได้ฝากหน้าที่ช่วยเจ้าหญิงเซลด้าไว้กับลิงก์พร้อมทั้งให้ดาบกับโล่มา หลังจากนั้น เขาก็ได้พบกับเจ้าหญิงและช่วยเธอออกมา และพาเธอหนีผ่านทางท่อระบายน้ำทิ้งซึ่งนำไปสู่โบสถ์วิหารของอาณาจักรไฮรูล
ลิงก์ได้รับคำบอกกล่าวจากชายในโบสถ์ว่า อกานิม พ่อมดร้ายซึ่งได้ยึดปราสาทไว้อยู่นั้น ได้วางแผนที่จะทำลายผนึกของนักปราชญ์ทั้งเจ็ดที่กักขังกาน่อน จอมมารผู้ชั่วช้าให้พังทลายลง ซึ่งอยู่ในโลกอีกโลกที่เคยมีนามว่าดินแดนศักดิ์สิทธิ์ แต่ได้ถูกกาน่อนใช้ไทรฟอร์ซเปลี่ยนมันให้กลายเป็นดินแดนแห่งความมืด โดยที่อกานิมจะส่งลูกหลานของเหล่านักปราชญ์ทั้งเจ็ดไปที่โลกแห่งความมืดเพื่อทำลายผนึก ทางเดียวที่จะจัดการกับอกานิมได้คือต้องใช้ดาบมาสเตอร์ซอร์ด ดาบที่ถูกตีขึ้นมาเพื่อปราบปีศาจร้ายให้สิ้นซาก การที่ลิงก์จะพิสูจน์ว่า เขาเหมาะสมที่จะเป็นผู้กวัดแกว่งดาบเล่มนี้หรือไม่นั้น เขาจะต้องมีตุ้มหูเวทมนตร์ทั้งสาม ซึ่งซ่อนอยู่ในสถานที่ที่มีผู้พิทักษ์คอยเฝ้าอยู่ (ในระหว่างการหาลูกตุ้มคู่แรก เขาได้รู้จักกับผู้เฒ่าซาฮาส์ราห์ลา ซึ่งได้กลายมาเป็นผู้ชี้แนะลิงก์ในการผจญภัยทั้งให้คำใบ้คำแนะนำในการเดินทางอีกด้วย) หลังจากที่ได้ลูกตุ้มเวทมนตร์จนครบแล้ว ลิงก์ก็ได้เดินทางสู่สถานที่ที่ซึ่งดาบมาสเตอร์ซอร์ดหลับไหลอยู่ ทันใดเมื่อเขาดึงดาบออกมา เจ้าหญิงเซลด้าก็ได้ติดต่อเขาผ่านทางโทรจิตว่า เหล่าทหารได้มาถึงโบสถ์ที่เธอซ่อนตัวแล้ว ลิงก์รีบไปที่โบสถ์แต่กลับพบชายซึ่งบาดเจ็บเจียนตาย เขาบอกว่าเจ้าหญิงได้ถูกจับไปที่ปราสาทไฮรูล ถึงแม้ว่าลิงก์จะรีบตามไปช่วย แต่เธอก็ได้ถูกอกานิมส่งไปที่โลกแห่งความมืดเสียแล้ว ลิงก์ได้เข้าประจันหน้ากับอกานิมและจัดการเขาได้ แต่อกานิมก็ส่งลิงก์ไปสู่โลกแห่งความมืดได้ในที่สุด
ทางเดียวที่จะช่วยไฮรูล ลิงก์ต้องปลดปล่อยลูกหลานเหล่านักปราชญ์ทั้งเจ็ดทั้งเจ็ดคนที่กระจัดกระจายตามส่วนต่างๆของโลกแห่งความมืด เมื่อพวกเธอทั้งเจ็ดรวมพลังทำลายม่านพลังรอบหอคอยกานอน ลิงก์จะเข้าไปเผชิญหน้ากับอกานิมอีกครั้ง โดยคราวนี้จะมาพร้อมกับร่างปลอมอีกสองร่างที่ทรงพลังพอๆกับร่างจริง เมื่อลิงก์สามารถจัดการได้แล้ว จะพบว่ากานอนได้ปรากฏออกมาจากร่างอกานิมและแปลงร่างเป็นค้างคาวบินหนีไปที่พีระมิดแห่งอำนาจ ลิงก์ตามไปถึงที่นั่นและได้เริ่มศึกครั้งสุดท้ายกับกานอน ศึกครั้งนี้จบลงด้วยการตายของปีศาจกานอน ลิงก์เอามือไปสัมผัสไทรฟอร์ซและขอพรให้โลกทั้งสองกลับไปสู่ปกติสุขเหมือนเดิม
การพัฒนา

ในปี 1988 ได้มีการเริ่มพัฒนาเกมเซลด้าบนเครื่อง NES แต่ปีต่อมาก็ได้ถูกย้ายไปทำในเครื่องคอนโซลรุ่นต่อมาของนินเทนโด; 
ซูเปอร์แฟมิคอมหรือ SNES  จากความสำเร็จของภาคก่อน ทำให้นินเทนโดสามารถให้เงินทุน เวลาและแหล่งข้อมูลในการพัฒนามากยิ่งขึ้น ในช่วงเวลานั้นเกมใน SNES ส่วนใหญ่จะมีความจุเพียงแค่ 4 เมกะบิท แต่เกมนี้กลับใช้ความจุถึง 8 เมกะบิท(1 เมกะไบต์) ทำให้ทีมงานสามารถสร้างโลกอันกว้างใหญ่ให้ลิงก์ออกเดินสำรวจได้มากยิ่งขึ้น และฉากโลกแห่งแสงและโลกแห่งความมืดแทบจะเหมือนกันทุกอย่าง (เว้นแต่ลักษณะพื้นผิวที่แตกต่างกัน) โดยที่โลกแห่งความมืดจะเป็นเพียงแค่โลกแห่งแสงที่ถูกเติมแต่งในรอมบรรจุเกมเท่านั้น
สคริปต์เกมนั้นถูกเขียนโดยนักเขียนมือใหม่ของซีรีส์ เคนซุเกะ ทานาเบะ ขณะที่โยชิอากิ โคอิซุมิรับผิดชอบเรื่องรายละเอียดพื้นเรื่องของเกมในคู่มือแนะนำการเล่น เหตุการณ์สำคัญของภาคนี้คือการเปลี่ยนแปลงเนื้อหาจากภาษาญี่ปุ่นเป็นภาษาอังกฤษ ซึ่งต้องเปลี่ยนแปลงรายละเอียดของเกมที่เกี่ยวข้องกับศาสนาตามข้อเสนอแนะของ NOA อย่างแรกคือชื่อเกม ซึ่งเปลี่ยนจาก Kamigami no Triforce (ไทรฟอร์ซแห่งพระเจ้า)เป็น A link to the past,โบสถ์ที่คล้ายกับโบสถ์คริสเตียน,ข้อความที่เกี่ยวโยงกับศาสนาความเชื่อ,ฟอนต์อักษรที่ใช้แสดงภาษาไฮเรี่ยนทีอ่านไม่ได้ซึ่งเป็นตัวอักษรคล้ายอีแร้งและตัวอักษรอังก์ซึ่งมีความหมายในเชิงศาสนา รวมถึงคู่มือเกมที่เปลี่ยนรายละเอียดเกี่ยวกับอกานิมว่าเป็นพ่อมดแทนที่จะเป็นนักบวชและได้ลบรายละเอียดที่มาดังเดิมซึ่งบอกว่าเขาถูกส่งมาโดยพระเจ้าซึ่งมีความเกี่ยวพันทางศาสนาด้วย
การพัฒนา > เพลง

เพลงในอะลิงก์ทูเดอะพาสต์แต่งโดย โคจิ คอนโดะ ซึ่งธีมโอเวอร์เวิร์ลดได้ถูกนำมาใช้ในเกมอีกครั้งในฉากโลกแห่งแสงและตอนท้ายเครดิต เพลงในอะลิงก์ทูเดอะพาสต์ได้กลายมาเป็นเพลงประจำซีรีส์ในเวลาต่อมา เช่น เพลงกล่อมของเซลด้า(Zelda's Lullaby) เพลงประจำตัวกานอนดอร์ฟ เพลงปราสาทไฮรูล เพลงหมู่บ้านคาคาริโกะ รวมถึงเพลงหน้าจอก่อนเข้าเกม และยังมีการออกขายแผ่นซาวน์แทร็ค เดอะเลเจนด์ออฟเซลดา:ซาวน์แอนด์ดราม่า โดยที่แผ่นแรกจะเป็นเพลงในเกมเวอร์ชันเรียบเรียงใหม่ รวมถึงโบนัสแทร็คยาว 44 นาที แผ่นที่สองจะเป็นเพลงในเกมเวอร์ชันต้นฉบับ รวมถึงเพลงจากภาคแรกยาว 54 นาที
สิ่งที่ตามมา > ห้องลับของ คริส โฮลิฮาน

นินเทนโดเพาเวอร์ได้มีการแข่งขันสุ่มรายชื่อเพื่อนำไปใช้เป็นชื่อห้องลับในเกมเซลด้าภาคล่าสุด ซึ่งเป็นห้องเดี่ยวๆที่มีเงินรูปีอยู่ การที่จะเข้าไปในห้องนี้ได้นั้นจะมีอยู่ด้วยกัน 5 วิธี และห้องนี้ยังไว้ใช้สำหรับการป้องกันความผิดพลาดของเกม เมื่อโปรแกรมไม่สามารถคำนวณได้ว่าผู้เล่นจะไปโผล่ที่ไหนเวลาเปลี่ยนพื้นที่ ภายในห้องนั้นจะมีคำทักทายจากผู้โชคดีที่ชนะการสุ่มรายชื่อว่า  "ฉันชื่อคริส โฮลิฮาน นี้เป็นห้องลับสุดยอดของฉัน เก็บเรื่องนี้ไว้ระหว่างเราสองคนนะ โอเค?" ห้องลับนี้ถูกค้นพบเป็นเวลาสิบกว่าปีหลังจากที่เกมออกวางจำหน่าย โดยในเวอร์ชัน GBA ห้องนี้จะถูกเอาออกไป ถึงแม้จะว่ามีโค้ดโปรแกรมอยู่ในเกมก็ตาม ในขณะที่เวอร์ชัน Virtual Console นั้นจะยังคงสามารถเข้าห้องได้เหมือนเดิม 
GamesRadar ได้ยกย่องห้องลับนี้ว่าเป็นหนึ่งใน Easter eggs ที่ยิ่งใหญ่ที่สุดของวิดีโอเกมและยังอยู่ในรายชื่อ"9 ความลับในวิดีโอเกมที่เกือบไม่ถูกค้นพบ" อีกด้วย
สิ่งที่ตามมา > คอมมิก

หนังสือคอมมิคจากเกม อะลิงก์ทูเดอะพาสต์ ซึ่งวาดโดยโชตาโร่ อิชิโนโมริ(Shotaro Ishinomori) ได้ถูกตีพิมพ์ใน นิตยสารนินเทนโด เพาเวอร์ทั้งหมด 12 ตอนตั้งแต่เดือนมกราคมถึงเดือนธันวาคมปี 1992 และได้ตีพิมพ์อีกครั้งในปี 1993 ในแบบปกอ่อน โดยคอมมิคจะมีการเปลี่ยนแปลงจากตัวเกมค่อนข้างเยอะ ทั้งพล็อตเรื่องและตัวละครที่เพิ่มเข้ามา
นอกจากนั้น ยังมีการ์ตูนอีกสองฉบับที่ตีพิมพ์ในญี่ปุ่น คือ
-ฉบับของ อาตารุ คากิวะ(Ataru Cagiva) ตีพิมพ์ในช่วงปี 1995-1996 ใน Enix Corporation's Monthly GFantasy  และรวมเป็นสามเล่มจบในภายหลัง
-ฉบับของอากิระ ฮิเมกาว่า เป็นแบบเล่มเดียวจบซึ่งตีพิมพ์ในปี 2005 ช่วงเดียวกับการวางขายเกมเวอร์ชัน GBA
โดยที่ทั้งสองเวอร์ชันจะมีเนื้อหาที่ใกล้เคียงเกมมากขึ้น และยังมีตัวละครใหม่นามว่า "Ghanti" โจรสาวผู้มีเขาปีศาจและมีรอยรูปดาวอยู่ใต้ดวงตาของเธอ
การตอบรับ

แผนที่แสดงถึงโลกแห่งแสงและโลกแห่งความมืด ซึ่งจะมีลักษณะคล้ายกัน แต่ต่างกันตรงที่สภาพแวดล้อมเป็นหลัก